ഇനിയൊരു പിസ കഴിക്കണമെന്ന് മീരാബായി ചാനു: ജീവിതകാലം മുഴുവന് സൗജന്യമായി കഴിക്കാമെന്ന് ഡോമിനോസ് ന്യൂഡല്ഹി: ടോക്കിയോ ഒളിമ്ബിക്സില് ഇന്ത്യയുടെ അഭിമാനം വാനോളം ഉയര്ത്തിയ താരമാണ് മീരാബായി ചാനു. ഇനി പോയൊരു പിസ കഴിക്കണമെന്നായിരുന്നു ഭാരോദ്വഹനത്തില് വെള്ളി മെഡല് നേടിയ ശേഷം മീരബായി ചാനു നടത്തിയ ആദ്യ പ്രതികരണം. സാമൂഹ്യ മാദ്ധ്യമങ്ങളില് ഉള്പ്പെടെ മീരാബായി ചാനുവിന്റെ വാക്കുകള് ഏറെ വൈറലായിരുന്നു. വിജയത്തിന് പിന്നാലെ എന്.ഡി.ടിവിക്ക് നല്കിയ അഭിമുഖത്തിലാണ് മീരബായി ഇക്കാര്യം വ്യക്തമാക്കിയത്. മീരാബായിക്ക് ജീവിത കാലം മുഴുവനും പിസ സൗജന്യമായി കഴിക്കാമെന്നാണ് ഡോമിനോസ് ഇന്ത്യ അറിയിച്ചിരിക്കുന്നത്. ട്വിറ്ററിലൂടെയാണ് ഡോമിനോസ് ഇക്കാര്യം അറിയിച്ചത്. ഇഷ്ടമുള്ള ഭക്ഷണങ്ങളെല്ലാം മാറ്റിവെച്ച് ടോക്കിയോ ഒളിമ്ബിക്സിന് വേണ്ടി കഠിനമായ പരീശീലനത്തിലായിരുന്നു ഇതുവരെ മീരാബായ് ചാനു. നീണ്ട നാളത്തെ കഠിന പ്രയത്നത്തിനൊടുവിലാണ് മീരാബായ് ചാനു രാജ്യത്തിന് അഭിമാനമായി മാറിയത്. മീരാഭായ് ചാനുവിന് മണിപ്പൂര് സര്ക്കാര് ഒരു കോടി രൂപയാണ് പാരിതോഷികം പ്രഖ്യാപിച്ചിരിക്കുന്നത്. മണിപ്പൂര് മുഖ്യമന്ത്രി ഭിരേന് സിംഗാണ് പാരിതോഷികം പ്രഖ്യാപിച്ചത്.